Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az állatok védelmérõl és kíméletérõl szóló 1998. évi XXVIII. törvény 44. § (2) bekezdése szerint az állatok kíméletére és védelmére vonatkozó jogszabályok megsértése esetén az ügyész is jogosult keresetet indítani a tevékenységtõl való
Paragraph Index: 1419

a) egyrészt kétséges ekkora terjedelmû (valamennyi ágazatra kiterjedõ) esélyegyenlõségi programnak egyetlen törvénybe „zsúfolása”, Ahogyan a büntetõjog (tágabban: rendészeti jog) sem alkalmas a bûnözés szignifikáns mértékû visszaszorítására, ugyanúgy nem lehet a jogi tilalmak és szankciók növelésétõl önmagában remélni a kirekesztõ, diszkriminációs szemlélet és gyakorlat csökkenését. A szankciórendszer azonban nélkülözhetetlen ahhoz, hogy egyértelmûen kifejezésre juttassa: az állam nem tûri el, hogy pusztán a meghatározott társadalmi csoporthoz való tartozás megnehezítse, vagy éppen alapvetõen megkérdõjelezze az egyéneknek és közösségeiknek a társadalmi életben való részvételét. 3. Zaklatás vagy szegregáció? Az alapfogalmak felsorolásából kimaradt a szegregáció, amely nem azonos a zaklatással. Felhívjuk a figyelmet, hogy a zaklatás a szélesebb kategória, amely – motívumait illetõen – nemcsak a kisebbségi jogban, de az élet szinte minden, közjogilag védett területén elképzelhetõ. A magyar közjog önállóan nem szankcionálja a „zaklató” jellegû cselekményeket, miközben az emberek számtalan esetben átélik – utcán, munkahelyen, nyilvános helyeken – a legkülönbözõbb motívumokból fakadó, emberi méltóságukat, ízlésüket sértõ, akaratszabadságukat korlátozó zaklatásokat. A zaklatás egyébként létezett a hazai kihágási jogban: egyéb garázda jellegû cselekmények mellett kihágást képezett a „tisztességes nõnek” ismerkedési célból, akarata ellenére történt megszólítása nyilvános helyen. Külön irodalma, illetve tételes jogi háttere van például a munkahelyi szexuális zaklatásnak29, de ezen kívül számtalan egyéb, igen kellemetlen módja létezik az állampolgárok öncélú, provokatív, diszkriminatív,30 vagy éppen nagyon is racionális célokat követõ közterületi zavarásának, amelyek nem vonhatóak a jelenleg hatályos garázda jellegû jogsértések fogalomkörébe. Zaklatóak a köznyugalom, illetve a közrend megzavarására alkalmas, garázda jellegû magatartások (garázdaság, állatkínzás, veszélyeztetés kutyával, zaklató jellegû koldulás stb.). A zaklatás megnyilvánulhat például sorozatos utcai leszólítgatásban, az érintett folyamatos, feltûnõ kísérésében, emellett minden olyan nyilvános, indokolatlan, kifejezetten tolakodó jellegû, ismétlõdõ vagy folyamatosan tanúsított magatartásban, amely az érintettet a társadalmi megítélés szerint zavarja, vagy – erõszak vagy fenyegetés alkalmazása nélkül – akadályozza abban, hogy az addigi tevékenységét folytassa. Itt csak emlékeztetünk arra, hogy a kisebbségi ombudsman hivatalában elkészült, a rasszizmus és az idegengyûlölet elleni fellépésrõl és az egyenlõ bánásmód biztosításáról szóló törvénytervezet tartalmazott egy etnikai motívumból táplálkozó, szegregációs karakterû szabálysértési tényállást.31 Egyébként a szegregáció fogalmát a törvénytervezet tartalmazza, ezért itt csak utalunk rá. Az ECRI az Európa Tanácsnak az a szerve, amely elsõdlegesen foglalkozik a rasszizmussal és az intoleranciával. E szerv 7. általános ajánlásában kibõvíti a már eddig ismert diszkriminációs magatartások körét, ezeket idézzük fel a jogalkotó figyelmébe ajánlva: – kapcsolat (discrimination by association): ha valakit például azért nem alkalmaznak egy munkahelyen, mert egy adott etnikai csoporthoz tartozó férfi felesége, – a diszkrimináció szándékának bejelentése, nyilvánosságra hozatala (például diszkriminatív álláshirdetés), – diszkriminációra ösztönzés, felbujtás (inciting another disriminate), – segítségnyújtás diszkrimináció elkövetéséhez. 29 A nõnek és a férfinak a foglalkoztatás területén való egyenlõ elbírálásáról szóló, 1979-ben hatálybalépett osztrák szövetségi törvény a munkahelyi szexuális zaklatást a nemek közötti diszkrimináció egyik esetének tekinti. A törvény meghatározza a szexuális zaklatás fogalmát. Eszerint szexuális zaklatás áll fenn, ha valaki olyan szexuális jellegû magatartást tanusít, amely sérti egy másik személy méltóságát, arra nézve nem kívánatos, nem helyénvaló, vagy visszataszító és

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes